K O R R A L D U S

Haapsalu,								  01. juuni 2011 nr 352

Kasutusloa väljaandmine Holmi 14 
ehitise laienduse kasutusele võtmiseks

Haapsalu Vana Jahtklubi OÜ on 12.05.2011.a. esitatud kirjaliku taotluse nr 2773 Haapsalus Holmi tn 14 kinnistul (katastritunnus 18301:002:0007) paikneva ehitise (ehitisregistri kood 105012568) laienduse kasutamiseks kasutusloa saamiseks. Laiendustööde teostamiseks on Haapsalu Linnavalitsus 18.01.2011.a. väljastanud ehitusloa nr 2710. Ehitise ülevaatus teostati 26.05.2011.a. ning mittevastavusi ei tuvastatud. Laiendustööd seisnesid olemasoleva Jahtklubi Peahoone väliterrassile vaatetorni ehitamises. Ehitatud vaatetorn rajati kunagise vaatetorni asukohale, mis lammutati Haapsalu Linnavalitsuse poolt 27.12.2007.a. väljastatud ehitusloa nr 1549 alusel. Rajatud vaatetorni alune pind on 9m². Vaatetorni põhja mõõdud on 3x3m ja kõrgus 11,75m.  

Juhindudes ehitusseaduse § 32 lg 1, § 33 lg 1, Haapsalu linna ehitusmääruse § 27, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Anda kasutusluba Haapsalus Holmi tn 14 kinnistul (katastritunnus 18301:002:0007) paikneva ehitise (ehitisregistri kood 105012568) laienduse kasutamiseks.
2.	Kasutusloale kanda ehitise laiendusele kasutamise otstarbeks: Muu erihoone (12749).
3.	Korraldus teha teatavaks Haapsalu Vana Jahtklubi OÜ-le korralduse koopia ja kasutusloa saatmisega posti teel (Veerenni 54, 11313 TALLINN) ning linnavalitsuse ehitus- ja planeerimisosakonnale (Reimo Reimer) ja maakorraldusosakonnale (Marju Kohtring).
4.	Korraldus jõustub teatavakstegemisest.
5.	Käesoleva korralduse peale võib esitada vaide Haapsalu Linnavalitsusele või kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Urmas Sukles								
Linnapea			Erko Kalev
			Linnasekretär